kardosdrur/scandi-wiki huggingface dataset:
Episoder af Liv og Maddie

Liv og Maddie (Liv and Maddie) er en amerikansk tv-serie skabt af John D. Beck og Ron Hart. Serien består af 80 afsnit fordelt på 4 sæsoner, der blev sendt på Disney Channel fra 19. juli 2013 til 24. marts 2017. Blandt de medvirkende er Dove Cameron, Joey Bragg, Tenzing Norgay Trainor, Kali Rocha, Benjamin King og Lauren Lindsey Donzis. Et speciel indslag i serien er, at Dove Cameron spiller to roller, dels som skuespillerinden Liv der er vendt hjem efter at have medvirket i en populær tv-serie i Hollywood i fire år, og dels som Livs enæggede tvillingsøster der blev tilbage. Et andet specielt indslag er dokumentaragtige klip, hvor figurer taler til seerne for at fortælle seerne om deres syn på forskellige situationer i hvert afsnit.

Serieoversigt 
Obs! Datoer og seertal er for første udsendelse i USA.

Afsnit

Sæson 1 (2013–14)

Sæson 2 (2014–15)

Sæson 3 (2015–16)

Season 4: Cali Style (2016–17)

Eksterne henvisninger 
 Officiel hjemmeside 
 Liv and Maddie  på Disney ABC press

Noter 

Liv og Maddie
Klarup Skole

Klarup Skole er en folkeskole i Aalborg kommune. Der findes klasser fra 0. - 9. Der er ca. 780 elever

Romdrup-Klarup Sogneråd opførte skolen i 1960 på Hellasvej i Klarup. Den afløste Romdrup Skole (opf. 1907). Romdrup Skole lå på adressen Klarup Skolevej 17, og er stadig i brug i forbindelse med skolen. I 1970 overgik skolen til Aalborg Kommune ifm.. kommunalreformen. Skolen hed fra begyndelsen Romdrup-Klarup Fællesskole og senere omk. 1970 fik den navnet Romdrup-Klarup Skole

Skolen er opført af arkitekterne K.W. Orland og Villy G. Hansen, Aalborg, i 1960. Skolen er udvidet i 1974 med 2217 m², i 1976 med 2.459 m² og ombygget i 1999 og 2017 Knud Willy Orland (1904-1976) står bag en stor mængde centralskoler i Aalborg-området fra 1950'erne om frem. Det var sammen med hans kompagnon Villy G. Hansen, og tæller mange skoler, bl.a. Gistrup Skole, Mellervangskolen og Nøvling Skole

Referencer 
7. Klarup skole hjemmeside opdateret https://klarupskole.aula.dk/

Folkeskoler i Aalborg Kommune
Panamerikamesterskabet i håndbold 2015 (kvinder)

Panamerikamesterskabet i håndbold for kvinder 2015 var det 13. panamerikamesterskab for kvinder gennem tiden, og turneringen med deltagelse af tolv hold blev afviklet i Havana, Cuba i perioden 21. - 28. maj 2015. Cuba var vært for mesterskabet for første gang.

Mesterskabet blev vundet af Brasilien, som vandt 26-22 over værtslandet Cuba i finalen, og som dermed blev panamerikamester for tredje gang i træk og niende gang i alt. Bronzemedaljerne gik til Argentina, der besejrede Puerto Rico i bronzekampen. Grønland deltog i mesterskabet for første gang siden 2000 og endte på sjettepladsen.

Ud over titlen som panamerikamester spillede holdene også om tre pladser ved VM i håndbold 2015 i Danmark samt én plads i den interkontinentale kvalifikationsturnering til slutrunden. Brasilien var som forsvarende verdensmester allerede kvalificeret til VM-slutrunden, så de tre direkte kvalifikationspladser gik i nr. 2 til 4, Cuba, Argentina og Puerto Rico, mens pladsen i den interkontinentale kvalifikation gik til nr. 5, Uruguay.

Slutrunde

Hold 

Slutrunden har deltagelse af tolv hold:
 Fem hold fra Nordamerika og Caribien - de fem bedste hold fra NorCa-mesterskabet 2015, der blev spillet i Puerto Rico i perioden 30. marts - 5. april 2015:
 Cuba
 Mexico
 USA
 Grønland
 Puerto Rico
 Et hold fra Mellemamerika - vinderen af Centralamerikamesterskabet 2014, der blev blev spillet i Tegucigalpa, Honduras i perioden 8. - 12. december 2014:
 Guatemala
 Seks hold fra Sydamerika:
 Brasilien
 Argentina
 Uruguay
 Paraguay
 Venezuela
 Chile

Indledende runde 

De told hold blev inddelt i to grupper ved en lodtrækning, der blev foretaget den 25. april 2015 i Buenos Aires, Argentina. Hver gruppe spillede en enkeltturnering alle-mod-alle, og de to bedste hold i hver gruppe gik videre til semifinalerne. Holdene på tredje- og fjerdepladserne spillede videre i placeringskampene om 5.- til 8.-pladsen, mens de sidste fire hold måtte tage til takke med at spille om 9.- til 12.-pladsen.

Gruppe A

Gruppe B

Semifinaler og finaler

Placeringskampe om 5.- til 8.-pladsen

Placeringskampe om 9.- til 12.-pladsen

Samlet rangering

Kilder / eksterne henvisninger 
PATHF - Panamericano Adulto Femenino – La Habana (CUB) 2015 – Women’s Senior Panamerican Ch.  
Handball World Archive – Women Handball XIII Panamerican Championship 2015

Noter 

2015 (kvinder)
Håndbold i 2015
Kvindehåndbold
Håndbold på Cuba
Havana
Ossian

Ossian (gælisk Oisian, irsk Oissin eller Oisein) opgives have været en keltisk barde fra 3. århundrede, søn af en kong Fingal af Alba i Højskotland. Han er bekendt fra Ossians sange.

Han skal være blevet blind i sin alderdom; men vi ved intet om hans liv ud over, hvad der fremgår af de digte, der går under hans navn. Om det 1807 udgivne: Dàna Oisein mhic Fhinn: Air an cur amach airson maith coitcheannta muinntir na Gaeltachd (de af Macpherson fremlagte originale gæliske digte) gælder, at medens dets sprogform er fra omtrent år 1100, er indholdet langt ældre skildringer af et meget primitivt, hedensk liv.

Ossian gav også inspiration til Niels W. Gades gennembrudsværk Efterklange af Ossian fra 1840, udgivet i Tyskland.

Referencer

Kilder 
 

Keltiske sprog
Macpherson

MacPherson eller Macpherson er et efternavn, der er anvendt i primært engelsktalende lande. Notable personer omfatter bl.a.:

 Duncan MacPherson, ishockeyspiller
 Gus MacPherson, skotsk fodboldspiller
 Christina Macpherson, Australier, der stod bag Waltzing Matilda
 Fraser MacPherson, canadisk jazzmusiker
 Greg MacPherson, canadisk singer-songwriter
 Jim Macpherson, amerikansk percussionist
 James Macpherson, skotsk digter
 Jay Macpherson, canadisk digter
 Elle Macpherson, australsk supermodel og skuespiller
 Richard MacPherson, amerikansk skuespiller
 Cluny MacPherson, Newfoundlandsk læge og opfinder af gasmasken
 Earl S. MacPherson, ingeniør på Ford-fabrikkerne, der opfandt MacPherson-ophænget i 1940'erne

Se også 
 MacPherson-ophæng, et hjulophæng
Johannes Praetorius (forfatter)

Johannes Praetorius kaldet Praetorius Zetlingensis, rigtige navn Hans Schultze (22. oktober 1630 - 25. oktober 1680) var en tysk forfatter, Polyhistor og Kompilator.

Værker 

 Daemonologia Rubinzalii … Ein ausführlicher Bericht von … dem Rübezahl. Leipzig 1662.
  Catastrophe Muhammetica: Oder das Endliche Valet, und Schändliche Nativität des gantzen und nunmehr vergänglichen Türckischen Reichs: aus ziemlich vielen so wohl geistlichen Prophezeyungen als weltlichen Weissagungen ... an den Tag gegeben. Leipzig 1664. ( Digitaliseret)
 Iudiciolum Asteriae oder Der mittägliche Strauss-Stern, so sich im Außgange des 1664. Jahrs nach Christi Geburt, im Monat Decemb. am 3. 4. 5. 12. und 18. gegen Süden früe Morgens, erschrecklich hat sehen lassen … 1664 (Digitaliseret).
 Anthropodemus Plutonicus, das ist, Eine Neue Weltbeschreibung. Magdeburg 1666.
 Storchs und Schwalben Winter-Qvartier. Frankfurt am Main, Leipzig 1676.
 Blockes-Berges Verrichtung oder ausführlicher geographischer Bericht von den hohen trefflich alt- und berühmten Blockes-Berge: ingleichen von der Hexenfahrt und Zauber-Sabbathe, so auff solchen Berge die Unholden aus gantz Teutschland Jährlich den 1. Maij in Sanct-Walpurgis-Nachte anstellen sollen; Aus vielen Autoribus abgefasset und mit schönen Raritäten angeschmücket sampt zugehörigen Figuren; Nebenst einen Appendice vom Blockes-Berge wie auch des Alten Reinsteins und der Baumans Höle am Hartz. Scheibe, Leipzig; Arnst, Frankfurt am Main 1668. ( Digitaliseret og fuld tekst i Deutsches Textarchiv)

Tysksprogede forfattere
KI

KI eller Ki kan henvise til:

KI 
 En forkortelse for Københavns Idrætspark
 En forkortelse for Kvindelig Idrætsforening
 En forkortelse for Karolinska institutet – et svenskt statsligt medicinsk universitet med hovedsæde i Solna kommun
 Den kemiske betegnelse for Kaliumjodid, – en kemisk forbindelse af kalium og jod

Ki 
 Ki (sumerisk gud) – en jordgudinde
 En alternativ stavemåde af Qi, et begreb fra kinesisk folketro
 .ki, nationalt topdomæne for Kiribati
 Ki (album) - et musikalbum af den canadiske musiker Devin Townsend,
Peter Ernst Lassen

Peter Ernst Lassen (født 16. juni 1935, død 13. november 2021) var en dansk pianist og dirigent.

Lassen blev uddannet som pianist og dirigent på Det Kongelige Danske Musikkonservatorium og videre i Salzburg, Berlin, Skt. Petersborg og Kraków. Grundlaget som dirigent lagde han med Sønderjyllands Symfoniorkester og Danmarks Radios orkestre i 1960'erne, derefter freelance og i 1972 blev han ansat som kapelmester på Det Kongelige Teater.

I midten af 1980'erne blev han fast dirigent på operaen i Hamborg, hvor han dirigerede både opera og ballet, ikke mindst en række premierer på John Neumeier-balletter, herimellem Des Knaben Wunderhorn Lieder/Fünfte Sinfonie af Gustav Mahler.

I 1991 blev han ansat som musikchef for balletten og dirigent ved Deutsche Oper Berlin (opera og ballet) og fra 2004-2011 tillige ved Deutsche Staatsoper Berlin.

Han har gæstedirigeret ved mange store operahuse i Europa:
Opéra de Paris (både i den gamle Garnier og den nye Bastille), Royal Opera House, Covent Garden, London, Den Norske Opera, Oslo, Kungliga Operan, Stockholm, Den Finske National Opera, Helsinki, Bayerische Staatsoper, München og Semper Oper, Dresden.

Eksempelvis dirigerede han ”The Opening Gala-Performance” på Opéra de Paris, Palais Garnier, i 1996, og på Royal Opera House, Covent Garden, ved ”The Closing Gala” i 1997.

Balletmusik i første klasse over hele verden har fyldt det meste, og Lassen har med balletturnéer bl.a. gæstet Metropolitan Opera, New York, Kennedy Center, Washington DC, San Francisco Opera, Cairo, Beijing, Shanghai og Japan (9 gange).

Har også givet koncerter med de danske symfoniorkestre og har med Aalborg Symfoniorkester indspillet musikken til ni Bournonville-balletter på cd i anledning af 200-året for balletmesterens fødsel.

Han var kunstnerisk leder af Den Kongelige Livgardes Musikkorps i København 2000-2006.

Efter at have dirigeret i 21 sæsoner i Berlin blev han engageret til Wiener Staatsoper i 2011. I 2012 dirigerede han for Wiener Staatsballet på turné til Japan (Tokyo, Osaka og Nagoya).

Peter Ernst Lassen sov stille ind 12. november 2021

Eksterne henvisninger 
 
https://www.altinget.dk/hovedstaden/navnenyt/doedsfald-fhv-kgl-kapelmester-peter-ernst-lassen-86

Noter 

Dirigenter fra Danmark
Pianister fra Danmark
Paul Cauwès

Paul Cauwès (3. maj 1843 i Paris—28. april 1917 i Versailles) var en fransk retshistoriker og nationaløkonom.

Cauwès blev 1867 professor i retsvidenskab i Nancy, 1873 i Paris, 1882 sammesteds i fransk retshistorie. Han er særlig kendt ved sit store værk Cours d'économie politique (3. udgave i 4 bind, 1892—93), der inden for den franske økonomiske videnskab betegner den mest udprægede reaktion mod Manchesterskolen. Cauwès var en af udgiverne af Revue d'économie politique.

Kilder 

 
 

Nationaløkonomer
Retshistorikere
Jurister fra Frankrig
Franskmænd i 1800-tallet
Franskmænd i 1900-tallet
Personer fra Paris
Mark Catesby

Mark Catesby (født 24. marts 1683, død 23. december 1749) var en engelsk naturforsker.

Catesby foretog lange rejser i Amerika og skrev herom Natural history of Carolina, Florida and Bahama islands (3. oplag 1771) og Hortus britano-americanus (2. oplag 1767).

Kilder 

 

Botanikere fra Storbritannien
Zoologer fra Storbritannien
Briter i 1700-tallet
Franz Ludwig Catel

Franz Ludwig Catel (født 22. februar 1778 i Berlin, død 19. december 1856 i Rom) var en tysk maler.

Catel arbejdede i begyndelsen mest med pen, tusk og vandfarver (illustrationer til Goethes Hermann und Dorothea, 1799); i Paris lagde han sig efter oliemaleriet, og i Italien, hans andet hjem, uddannede han sig i landskabskunsten. Her, i Rom, sluttede han sig til den kunstnerkreds, der betegnes ved navne som Overbeck, Cornelius og Koch, og her malede han de da moderne skønne landskaber med effektfulde lysforhold, rig arkitektur, perspektivisk virkning og store, rene linjer, der breder sig stærkt på det rent maleriskes bekostning. Fra 1830 opholdt han sig hyppig på sit gods ved Macerata i Marc Ancona.

Til de bekendteste arbejder af denne dygtige, men konventionelt-akademiske kunst hører "Sankt Peterskirkens kolonnade i måneskin", "Via Appia", "Storm på Ætna", "Vesuvs krater", "Kloster ved Amalfi" etc. I Thorvaldsens Museum ses "En napolitansk fiskerfamilie", "Grotte i Mæcenas' villa i Tivoli" og "Natstykke" (motiv efter Chateaubriand), i Münchens nye pinakotek blandt andet "Spansk vinknejpe på Ripa Grande i Rom" (med portrætter af kronprins Ludvig af Bayern og hans kunstnerkreds). Catel malede også historie- og genrebilleder. Flere arbejder findes i Kunstmuseet i København.

Kilder 

 

Malere fra Tyskland
Tyskere i 1700-tallet
Tyskere i 1800-tallet
Personer fra Berlin
Charles-Simon Catel

Charles-Simon Catel (10. juni 1773—29. november 1830) var en fransk komponist og musikteoretiker.

Catel var elev af Gossec og blev i revolutionsårene ved siden af sin lærer musikdirigent ved Nationalgarden, for hvilken han havde komponeret og arrangeret forskellige militærmusik; ligeledes skrev Catel musikken ved mange republikanske festligheder. Da konservatoriet oprettedes i Paris, blev han lærer derved, og det var i denne egenskab, han skrev sin bekendte, klart affattede og meget benyttede Traité d'harmonie (1802, siden i flere oplag og i tysk, italiensk og engelsk oversættelse). I 1814 trak Catel sig tilbage fra sin stilling ved konservatoriet og levede alene beskæftiget med at komponere. Som komponist har Catel dog langtfra haft samme betydning som i sin egenskab af teoretiker.

Kilder 
 

Komponister fra Frankrig
Musikteoretikere
Musikforskere fra Frankrig
Franskmænd i 1700-tallet
Franskmænd i 1800-tallet
Charles-Louis Corbet

Charles-Louis Corbet (født januar 1758 i Douai, død 10. december 1808 i Paris) var en fransk billedhugger. 

Corbet gjorde sig tidlig bemærket ved mytologiske arbejder i terrakotta og gips, blev 1783 medlem af Kunstakademiet, tog levende del i revolutionen (også som taler) og gav således udkast til en kæmpemæssig model til en frihedsstatue for "det evige væsens" tempel (senere, 1801, kom en frihedsstatue af ham på Salonen). Under Napoleon fik han mange og store bestillinger, blandt andet statuen af Napoleon i kejserdragt (1808). Mange af Corbets værker er gået tabt; et af hans bedste, en udmærket og naturtro buste af general Bonaparte (1798, bestilt af Direktoriet) ligeså, men museet i Lille ejer gipsmodellen.

Kilder 

 

Billedhuggere fra Frankrig
Franskmænd i 1700-tallet
Franskmænd i 1800-tallet
Medlemmer af Académie royale de peinture et de sculpture
Claude Anthime Corbon

Claude Anthime Corbon (født 23. december 1808 i Arbigny-sous-Varennes, Haute-Marne, død 26. februar 1891 i Paris) var en fransk politiker.

Corbon var af håndværkerslægt og måtte allerede som barn gå på arbejde i en fabrik, men uddannede sig senere til en dygtig træskærer. Sammen med 200 kammerater grundlagde han 1840 arbejderbladet L'Atélier og ledede det, indtil dets ophør 1850, i demokratisk-katolsk ånd (efter Buchez' lære); det bar som valgsprog Paulus' ord: "Den, der ikke vil arbejde, skal ikke have føden". Februar 1848 tog Corbon personlig del i gadekampen, blev derefter sekretær i den provisoriske regering og valgtes til Nationalforsamlingen, hvor han frarådede Nationalværkstedernes bratte lukning, men ellers hørte til de mådeholdne republikanere (valgtes derfor ogsaå til en af næstformændene). I 1849 tog Corbon igen fat på sit håndværk og var ivrig for oprettelse af fagskoler. Han blev 1863 medarbejder af Siècle og skrev særlig skildringer af "Mændene fra 1848". September 1870 blev han maire i et af Paris' kvarterer og i november genvalgt imod Victor Hugo; afgik i marts 1871 og søgte nu at standse kommunens oprør ved at udvirke selvstyre for Paris, juli 1871 valgtes han til Nationalforsamlingen og 1875 af denne til livsvarig senator; han hørte i begge forsamlinger til det republikanske parti og var 1885-89 en af Senatets tre kvæstorer.

Kilder 

 

Politikere fra Frankrig
Franskmænd i 1800-tallet
Edward Henry Corbould

Edward Henry Corbould (5. december 1815 i London—18. januar 1905 sammesteds) var en engelsk maler. Han var søn af Henry Corbould.

Biografi 
Corbould var en anset akvarelmaler (i længere tid lærer i tegning og maling for dronning Victorias børn); hans akvareller, i stor målestok, viser megen teknisk færdighed, emnerne er gerne historiske, behandlede med evne for det effektfulde, men ret konventionelle. De bekendteste: Pesten i London, Kristus og horkvinden, Canterbury-pilgrimmene (stukket af Charles Edward Wagstaff), Salome danser for Herodes, Billedstormen i Basel, Arthurs død og billedsuiten Undine m. v. Også mange portrætter findes af hans hånd, af den kongelige familie (således Corboulds elev, den tyske kejserinde) etc. En stor del af hans arbejder kom i kongelig og fyrstelig besiddelse.

Kilder 

 

Malere fra England
Briter i 1800-tallet
Personer fra London
Jacques-Joseph Corbière

Jacques-Joseph Guillaume François Pierre Corbière (22. maj 1766 i Cornuz-les-Trois-Maries ved Rennes—12. januar 1853 i Rennes) var en fransk statsmand. 

Corbière var af bondeslægt, blev under  revolutionen sagfører i Rennes, 1797 medlem af de femhundredes råd og var under kejserdømmet formand for departementsrådet. I 1815 valgtes Corbière til deputeretkamret og hørte til de mest reaktionære medlemmer. Han understøttede virksomt Villèle i kampen med ministeriet Decazes og rettede 1819 angreb på Grégoire som "forbrydelsens repræsentant". December 1820 blev han undervisningsminister og december 1821 indenrigsminister, hvilken stilling han beholdt indtil januar 1828. Han bekæmpede særlig pressefriheden og knyttede 1827 sit navn til nationalgardens opløsning og censurens genindførelse; han lønnedes 1822 med grevetitlen og efter sin afgang med pairsværdigheden. Denne tabte han dog 1830, da han ikke ville aflægge ed til den nye konge.

Kilder 

 

Politikere fra Frankrig
Grever fra Frankrig
Franskmænd i 1700-tallet
Franskmænd i 1800-tallet
Henry Corbould

Henry Corbould (født 1787 i London, død 9. december 1844 i Robertsbridge) var en engelsk maler. Han var far til Edward Henry Corbould.

Corbould var elev af faderen, portræt- og landskabsmaleren Richard Corbould (1757-1831). Han uddannedes tillige på Londons Akademi og malede i begyndelsen historiebilleder med klassiske emner. Det var dog først som tegner, han slog igennem; dels udførte han talrige illustrationer for bøger, tegningerne til Walter Scotts Lady of the lake etc. og fremstillinger af den antikke historie, dels nedlagde han et stort arbejde, der spændte over tredive år, i kopieringen af antikkerne i British Museum til gengivelse i stik. Hans dygtighed som tegner fik også anvendelse til gengivelse (ligeledes for stik) af kunstværker i adskillige privatmænds, hertugen af Bedfords og grev Egremonts, samlinger.

Kilder

Eksterne henvisninger 

Malere fra England
Briter i 1700-tallet
Briter i 1800-tallet
Personer fra London
August Corda

August Karl Joseph Corda (født 22. oktober 1809 i Reichenberg i Böhmen, død september 1849 på Atlanterhavet) var en østrigsk botaniker.

Corda var først i handelslære i Prag, men drev samtidig naturhistoriske studier; kom senere, draget af beundring for Alexander von Humboldt, til Berlin, hvor han studerede Botanik, og blev 1834 ansat som kustos ved det bøhmiske nationalmuseum i Prag. I 1847 foretog han en naturhistorisk rejse til Texas, men druknede på hjemrejsen ved skibets forlis. 

Corda skrev navnlig om kryptogamer, især svampene. Hans vigtigste arbejder er: Icones fungorum hucusque cognitorum (6 bind, 1837-54), Prachtflora europäische Schimmelbildungen (1834) og Anleitung zum Studium der Mykologie (1842).

Kilder 

 

Botanikere fra Østrig
Østrigere i 1800-tallet
Ligasystemet i schweizisk fodbold

Ligasystemet i schweizisk fodbold er en række forbundne fodboldligaer i Schweiz. De er organiseret i flere divisioner.

Niveauerne

Eksterne henvisninger 
 Officiel Swiss Football League hjemmeside

Schweizisk fodbold
Sutton Valence Castle

Sutton Valence Castle var et middelalderslot i landsbyen Sutton Valence i Kent i England, der i dag er ruin.

Det blev bygget i anden halvdel af 1100-tallet af Baldwin af Bethune, der var Greve af Aumale. Slottet ligger med overblik over en strategisk rute til kysten, og den oprindelige fæstning bestod sandsynligvis af en indre, en ydre bailey og barbican med et keep i tre etager på den sydlige side. Det gik i arv og kom ind i Marshal og de Montforts familier, inden Henrik 3. af England gav det til sin halvbror William de Valence i 1265. Herefter har slottet gået under navnet Valence. Det blev forladt i begyndelsen af 1300-tallet og forfaldt. Det bliver forvaltet af English Heritage, og ruinerne af keepet er åbne for offentligheden.

Se også  
 Liste over borge og slotte i England

Slotte i Kent
Georg Busolt

Georg Busolt (13. november 1850—2. september 1920) var en tysk historiker. 

Busolt blev 1897 professor i Göttingen. Hans vigtigste skrifter er: Der zweite athenische Bund (1875), Die Lakedämonier und ihre Bundesgenossen (sammesteds 1878), Forschungen zur griechischen Geschichte (1880), Griechische Geschichte (3 bind, 1885—97; 2. oplag 1893—95) og Die griechische Staats- und Rechtsaltertümer (2. oplag, 1892).

Kilder 

 
  

Historikere fra Tyskland
Ansatte ved Göttingens Universitet
Tyskere i 1800-tallet
Tyskere i 1900-tallet
Averlak

Averlak er en kommune og en landsby i det nordlige Tyskland, beliggende i Amt Burg-Sankt Michaelisdonn under Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Averlak ligger ved grænsen til Kreis Steinburg, der delvist dannes af Kielerkanalen . Mod nord i kommunen ligger søen Kudensee, delvist i kommunen af samme navn.

Nabokommuner 
Nabokommuner er (med uret fra nord) Kuden (i Kreis Dithmarschen), Kudensee (i Kreis Steinburg) samt byen Brunsbüttel og kommunen Eddelak (begge i Kreis Dithmarschen).

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Cevdet Sunay

Cevdet Sunay (født 10. februar 1899, død 22. maj 1982) var en tyrkisk militær officer, politiker og Tyrkiets femte præsident mellem 1966 og 1973.

Tyrkiets præsidenter
Fahri Korutürk

Fahri Korutürk (født 3. august 1903 i Istanbul, død 12. oktober 1987 samme sted) var en tyrkisk marineofficer, diplomat og landets sjette præsident.

Referencer 

Tyrkiets præsidenter
Personer fra Istanbul
Piranha V

Piranha V er en panseret mandskabsvogn af femte generation af MOWAG Piranha-familien af militær-køretøjer. Den er designet af General Dynamics European Land Systems - Mowag GmbH.

Design

Mobilitet
Piranha V drives af en MTU 6V199 TE21 dieselmotor som producerer 430 kW.

Overlevelighed
STANAG 4569 Level 4/4a/4b (uafhængigt certificeret) - STANAG 5 også tilgængelig.

Operatører
Danmark bliver den første operatør af Piranha V. I maj 2015 blev det besluttet, at Danmark skulle købe op til 360 stk. (dog med option fra 206 - 450 stk.) Piranha V til en pris af op til 5 mia. kr som erstatning for de eksisterende M113 pansrede mandskabsvogne fra 1960erne.

Noter

Links 
 Her er den så: Danmarks nye PMV (Krigeren.dk)
 PIRANHA 5 fakta
Pansrede mandskabsvogne
Johannes 8.

Johannes VIII kan referere til:

 Pave Johannes VIII, Pave fra 872 til 882
 Johannes VIII Palaiologos, Byzantinsk Kejser (1392–1448)
 Modpave Johannes 8., Modpave i 844